hu de hu hu hu hu hu hu en hu eo hu hu en hbs_lat hu hu hu hu hu hu hu pl hu hu hu hu hu hu hu hu en hu hu de de en hu hu hu hu hu hu hu hu hu hu hu hu en
Fiatal magyar marketingeseket is vár Cannes – CCO Magazin
Ha marketingesként dolgozik valamelyik hazai vállalatnál és még nincs 30, akkor jelentkezzen a Cannes Lions Creative Academy for Young Marketers továbbképzésére, ahol igazi kreatív legendáktól lehet tanulni. Nincs sok idő, maximum 30 fő jelentkezését várják! A Cannes Lions elkötelezett híve az ifjú tehetségek továbbképzésének, ezért számukra idén is több oktatási programot kínál. A kurzusokon résztvevők az iparág legendás szakembereitől speciális képzéseken tanulhatnak. A Creative Academy for Young Marketers egyhetes intenzív tanulási program olyan 30 év alatti fiataloknak kínál továbbképzési lehetőséget, akik már legalább 3 éve marketingesként dolgoznak.
A kurzus központjában a kreativitás áll, az előadásokat az iparág vezető marketinges és kommunikációs szakemberei tartják. A program egy nagyszerű lehetőség arra, hogy a hallgatók még jobban átlássák a mindennapi feladatokat, és hogy perspektívát kapjanak a legkiválóbb kreatívoktól. Az akadémia vezetője Jim Stengel, a P&G globális marketingigazgatója, az UCLA Anderson School of Management docense. A szervezők maximum 30 fő jelentkezését várják.
A Creative Academy for Young Marketers program főbb súlypontjai a következők:
• Miért fontos a sikeres márkák számára ma a kreativitás?
• A digitalizáció hatásai
• A „modern” brand
• Hogyan kezeld a kreatív folyamatokat és az ügyfél-ügynökség viszonyt?
• Kreatív leadership (ezt az előadást a Berlin School of Creative Leadership tartja)
• Arany és Titán Oroszlán-nyertesek előadása
• Végül, de nem utolsó sorban a tanfolyam résztvevői belépőt kapnak a Cannes Lions legprovokatívabb előadásaira.
További két tanulási programot is kínál a Cannes Lions fesztivál. A Roger Hatchuel Academy a következő generáció számára a reklámról, kommunikációról és marketingről tart előadásokat. Az akadémia dékánja Rick Boyko, a Brandcenter igazgatója és professzora. A képzésen 35 fő, 18 és 23 év közötti hallgatók vehetnek részt.
Az idei év újdonsága, a Creative Academy with Bob Isherwood. A program célja a résztvevők kreatív gondolkodásának fejlesztése. Az akadémia vezetője a legendás hírű Bob Isherwood, aki 12 évig volt a Saatchi & Saatchi globális kreatívigazgatója. A jelentkezés feltétele a 28 éves korhatár, maximum létszám 35 fő.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin